Hun var en effektiv og verdsatt agent som, i tillegg til mange svært viktige radiosendinger til London, tok ansvaret for fordelingen av militært materiell og våpen som ble sluppet fra allierte fly. Den 13. januar 1944 ble hun og hennes medagent Gustave Bieler arrestert av Gestapo, mens de hadde et møte på Café Moulin Brulé. Ved Gestapos franske hovedkvarter i Saint-Quentin ble de to agentene gjentatte ganger torturert, men de brøt aldri sammen.